Projekts

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

### Rīgā Nr. 2011.gada \_\_\_\_\_\_\_\_

.§

**Informatīvais ziņojums**

**par** **risinājumu valsts pārvaldes iestāžu optimālam un finansiāli izdevīgam izvietojumam valsts īpašumā esošajos nekustamajos īpašumos**

1. Pieņemt zināšanai finanšu ministra iesniegto informatīvo ziņojumu.

2. Finanšu ministrijai sagatavot grozījumus likumā „Par valsts un pašvaldību finanšu līdzekļu un mantas izšķērdēšanas novēršanu”, paredzot deleģējumu Ministru kabinetam izdot noteikumus par informācijas par valsts nekustamajiem īpašumiem, kas ir iznomājami publicēšanu un kārtība kādā iestādes nomā nekustamos īpašumus un publicē informāciju par nomātajiem nekustamajiem īpašumiem un normatīvajos aktos noteiktā kārtībā iesniegt Ministru kabinetā līdz 2011.gada 1.jūlijam. Papildus Finanšu ministrijai izstrādāt grozījumus Ministru kabineta 2007.gada 6.marta noteikumos Nr.171 „Kārtība, kādā iestādes ievieto informāciju internetā”, paredzot iestāžu pienākumu publicēt informāciju par to nomas un apsaimniekošanas darījumiem valsts akciju sabiedrības „Valsts nekustamie īpašumi” mājas lapā atbilstoši šā punkta pirmajā teikumā norādītajiem Ministru kabineta noteikumiem un normatīvajos aktos noteiktā kārtībā iesniegt Ministru kabinetā līdz 2012.gada 1.janvārim.

3. Valsts pārvaldes iestādēm, cik vien iespējams, nodrošināt, ka nomātās biroju telpas vai biroju telpu grupas, kas paredzētas valsts iestāžu administratīvo funkciju pildīšanai, lietderīgā aprēķina platība uz vienu darbinieku nepārsniedz 18 m2, kuru tiek noteikta summējot, summējot visu telpu grīdas platību ēkas stāvos starp sienu iekšējām virsmām, tai skaitā pagrabstāvā un mansarda stāvā. Lietderīgajā platībā neieskaita telpas, kas nav paredzētas valsts iestāžu administratīvo funkciju pildīšanai (piemēram, iestāžu centralizētie arhīvi, klientu apkalpošanas centri, konferenču centri, tiesu telpas, ēdināšanas bloki, Ieslodzījuma vietu pārvaldes ēkas (būves)).

4. Attiecībā uz šī protokollēmuma izpildi ņemt vērā Latvijas Republikas diplomātisko un konsulāro pārstāvniecību specifiku.

Ministru prezidents V. Dombrovskis

Valsts kancelejas direktore E. Dreimane

Finanšu ministrs A. Vilks

03.02.2011. 08:48

267

U.Roze, 67095634

Uldis.Roze@fm.gov.lv